রাতে দলীয় ম্যানেজার খালেদ মাহমুদ সুজনকে ফোনে ধরা গেলো। তার কাছে জাগো নিউজের পক্ষ থেকে জানতে চাওয়া হলো, মোস্তাফিজ কী আইপিএল খেলতে যাচ্ছেন? জবাবে তিনি জানালেন, ‘আমি এখনও নিশ্চিত কিছু জানি না। বোর্ডের পক্ষ থেকে হ্যাঁ কিংবা না, কোনটাই জানি না। যেটুকু জানি, মোস্তাফিজ আইপিএল খেলতে যেতে প্রস্তুত। যাওয়ার জন্য কাগজ-পত্র যা প্রয়োজন, সেগুলোও প্রস্তুত করছে। তবে, এটুকু বলতে পারি, দীর্ঘ ইনজুরি থেকে ফিরে আসার পর এখন যে অবস্থা এবং সামনে চ্যাম্পিয়ন্স ট্রফিসহ বাংলাদেশের ব্যস্ত সূচি রয়েছে। সুতরাং, আমার মনে হয় না, মোস্তাফিজকে এ মুহূর্তে আইপিএল খেলার জন্য বিসিবি অনুমতি দেবে।’